**Z A P I S N I K**

 sa 12. sjednice Općinskog vijeća Općine Tompojevci, održane u prostorijama Ureda Općine Tompojevci, A.G. Matoša 1, Tompojevci, dana 17. prosinca 2018. godine s početkom u 17,00 sati.

**Sjednici su nazočni članovi Općinskog vijeća Općine Tompojevci**

1. Dubravko Martić - predsjednik
2. Zlatko Potočki - potpredsjednik Općinskog vijeća
3. Dejan Ljikar
4. Zdravko Galović
5. Tatjana Penavić
6. Amalija Lovrić
7. Ivan Štefanac
8. Jelena Kovačević
9. Damir Tkalec
10. Bernadica Sitaš
11. Tomislav Panenić - stigao na 4. točku dnevnog reda

**Odsutni:**

1. Danijel Račman - član vijeća

2. Marko Romić - predsjednik Savjeta mladih

**Osim članova Općinskog vijeća, sjednici su nazočni:**

1. Zdravko Zvonarić – Općinski načelnik
2. Kristina Kujundžić - zamjenica Općinskog načelnika
3. Slavko Ždinjak – zamjenik općinskog načelnika iz reda pripadnika rusinske nacionalne manjine
4. Kata Cvitković – pročelnica JUO
5. Marija Filipović - računovodstveni referent

Predsjednik Općinskog vijeća pozdravlja nazočne vijećnike, donačelnicu, donačelnika, utvrđuje kvorum (do točke 4. nazočno 10 vijećnika, a od točke 4 nazočno 11 od 12 vijećnika)) i predlaže dnevni red:

1. Usvajanje skraćenog zapisnika s prošle sjednice Općinskog vijeća.

2. Prijedlog i donošenje:

1. izmjena i dopuna Programa gradnje objekata i uređaja komunalne infrastrukture u 2018.g.
2. izmjena i dopuna Programa održavanja objekata i uređaja komunalne infrastrukture u 2018.g
3. izmjena i dopuna Programa utroška sredstava šumskog doprinosa za 2018. g.
4. izmjena i dopuna Programa utroška sredstva od naknade za zadržavanje nezakonito

 izgrađenih zgrada u prostoru za 2018.g.

1. izmjena i dopuna Programa socijalne skrbi za 2018.g.
2. izmjena i dopuna Programa korištenja sredstava ostvarenih od prodaje, zakupa i

 dugogodišnjeg zakupa poljoprivrednog zemljišta u vlasništvu RH za 2018. g.

3. Prijedlog izmjena i dopuna Proračuna Općine Tompojevci za 2018.g.

4. Prijedlog Programa:

1. građenja komunalne infrastrukture za 2019. g.
2. održavanja komunalne infrastrukture u 2019. g.
3. javnih potreba u kulturi za 2019. g.
4. javnih potreba sportskih udruga za 2019. g.
5. utroška sredstava šumskog doprinosa za 2019. g.
6. utroška sredstava naknade za zadržavanje nezakonito izgrađene zgrade u prostoru za 2019.g
7. korištenja sredstava ostvarenih od prodaje, zakupa i dugogodišnjeg zakupa poljoprivrednog

 zemljišta u vlasništvu RH za 2019. g.

1. socijalne skrbi za 2019. g.

5. Prijedlog Odluke o godišnjem raspoređivanju sredstava za rad političkih stranaka i nezavisnih

 vijećnik/ca u Općinskom vijeću Općine Tompojevci za 2019. g.

6. Prijedlog Proračuna Općine Tompojevci za 2019. i projekcije za 2020**.** i 2021**.** g.

7. Prijedlog Odluke o izvršenju Proračuna Općine Tompojevci za 2019. g.

8. Prijedlog Odluke o koeficijentima za obračun plaće službenika i namještenika u Jedinstvenom

 upravnom odjelu Općine Tompojevci.

9. Analiza stanja sustava civilne zaštite na području Općine Tompojevci u 2018.g.

10. Plan razvoja sustava civilne zaštite na području Općine Tompojevci za 2019. g.

11. Pitanja i prijedlozi.

Predloženi dnevni red jednoglasno prihvaćen.

**Točka 1.**

*Usvajanje skraćenog zapisnika s prošle sjednice Općinskog vijeća*

Predsjednik vijeća dao je na raspravu i usvajanje Zapisnik s 11. sjednice Općinskog vijeća.

**Zapisnik bez rasprave usvojen jednoglasno ( 10 glasova „ZA“).**

**Točka 2.**

*Prijedlog i donošenje:*

1. *izmjena i dopuna Programa gradnje objekata i uređaja komunalne infrastrukture u 2018. god.,,*
2. *izmjena i dopuna Programa održavanja objekata i uređaja komunalne infrastrukture u 2018. god.*
3. *izmjena i dopuna Programa utroška sredstava šumskog doprinosa za 2018. godinu,*
4. *izmjena i dopuna Programa utroška sredstva od naknade za zadržavanje nezakonito izgrađenih zgrada u prostoru za 2018. godinu*
5. *izmjena i dopuna Programa socijalne skrbi za 2018. godinu.*
6. *izmjena i dopuna Programa korištenja sredstava ostvarenih od prodaje, zakupa i dugogodišnjeg zakupa poljoprivrednog zemljišta u vlasništvu RH za 2018. god.*

Predsjednik vijeća daje riječ Kati Cvitković.

*Kata Cvitković* - pod ovom točkom dnevnog reda predložene su izmjene i dopune sljedećih Programa.

1. u izmjenama Programa gradnje objekata i uređaja komunalne infrastrukture za 2018. godinu, predviđena je rekonstrukcija nerazvrstanih cesta i sufinanciranje rekonstrukcije vodovodne mreže u naselju Bokšić. Sredstva su povećana sa 726.000,00 kn na 1.226.195,00 kn.
2. u izmjenama Programa održavanja objekata komunalne infrastrukture u 2018. godini predviđeno je održavanje javnih površina i groblja, nerazvrstanih cesta, javne rasvjete i reciklažnog dvorišta. Program je povećan sa 780.000,00 kn na 839.550,00 kn.
3. U izmjenama Programa utroška sredstava šumskog doprinosa za 2018. godinu, planirana visina sredstava šumskog doprinosa povećala su se sa 70.000,00 kn na 75.000,00 kn i biti će utrošena kroz Program gradnje objekata i uređaja komunalne infrastrukture za 2018. godinu (za rekonstrukciju nerazvrstanih cesta)
4. U izmjenama Programa utroška sredstava naknade za zadržavanje nezakonito izgrađene zgrade u prostoru za 2018. planirana visina sredstava naknade smanjila se sa 10.850,00 kn na 5.500,00 kn i biti će utrošena kroz Program gradnje objekata i uređaja komunalne infrastrukture za 2018. godinu (za rekonstrukciju nerazvrstanih cesta)
5. Ovim izmjenama Programa socijalne skrbi, utvrđuju se prava i oblici pomoći socijalne skrbi, uvjeti i način ostvarivanja te korisnici socijalne skrbi. Planirana vrijednost programa smanjila se 168.000,00 kn na 145.450,00 kuna ( povećanje i smanjenje objašnjeno po stavkama).
6. Izmjenama Programa korištenja sredstava ostvarenih od prodaje, zakupa i dugogodišnjeg zakupa poljoprivrednog zemljišta u vlasništvu RH se određuju uvjeti i način korištenja sredstava ostvarenih od prodaje, zakupa i dugogodišnjeg zakupa poljoprivrednog zemljišta. Planirana sredstva su se povećala sa 749.500,00 kuna na 770.000,00 kn ( zbog kamata), a raspoređuju se po namjenama u šest točaka (pojašnjeno po točkama).

Predsjednik otvara raspravu.

*Tatjana Penavić* - postavlja pitanje u svezi uređenja poljskih putova i uređenja javnih površina traktorom ( što je napravljeno).

Općinski načelnik - obavljen je razgovor s Komunalcem i čeka se predračun ( ukratko objasni što će se raditi), a što se tiče uređenja javnih površina traktorom to su sredstva namijenjena za troškove goriva, registracije i sl.

**Nakon zaključene rasprave Općinsko vijeće je jednoglasno sa 10 glasova „ZA“ donijelo:**

* **izmjene i dopune Programa gradnje objekata i uređaja komunalne infrastrukture u 2018. god.,,**
* **izmjene i dopune Programa održavanja objekata i uređaja komunalne infrastrukture u 2018. god.**
* **izmjene i dopune Programa utroška sredstava šumskog doprinosa za 2018. godinu,**
* **izmjene i dopune Programa utroška sredstva od naknade za zadržavanje nezakonito izgrađenih zgrada u prostoru za 2018. godinu**
* **izmjene i dopune Programa socijalne skrbi za 2017. godinu.**
* **izmjene i dopune Programa korištenja sredstava ostvarenih od prodaje, zakupa i dugogodišnjeg zakupa poljoprivrednog zemljišta u vlasništvu RH za 2018. god.**

Točka 3.

*Prijedlog izmjena i dopuna Proračuna Općine Tompojevci za 2018.g.*

Predsjednik vijeća daje riječ Mariji Filipović.

*Marija Filipović* - ovo su prve izmjene proračuna i vidljivo je da su planirani prihodi manji u odnosu na rashode, te za pokriće manjka prihoda koristiti će se preneseni višak prihoda iz prethodnih godina i to u iznosu od 608.058,00 kn. Prihodi su planirani u iznosu od 5.542.400,00 kn ( potom je pojasnila koji su se prihodi povećali a koji smanjili). Rashodi su planirani u iznosu od 6.150.458,00 kn. Do smanjenja je došlo u razdjelu općinskog vijeća za 3.310,00 kn, a u razdjelu Općinskog načelnika za 1.670.895,00 kn ( nije realiziran program prekogranične suradnje, program zaželi nije krenu odmah na početku godine, smanjen iznos za zgradu javne inicijative). Do povećanja je došlo u razdjelu JUO za 443.393,00 kn pa novi plan iznosi 3.491.110,00 kn ( najveće povećanje je kod programa građenja komunalne infrastrukture - ceste i vodovodna mreža). Program zaštite i spašavanja je smanjen za 102.962,00 kn (nije se gradila pomoćna zgrada DVD-a). Projekcije se nisu mijenjale.

**Općinsko vijeće je bez rasprave, jednoglasno sa 10 glasova „ZA“ donijelo**

***Prve izmjene i dopune Proračuna Općine Tompojevci za 2018.g.***

Točka 4.

*Prijedlog i donošenje Programa:*

1. *građenja komunalne infrastrukture za 2019. godinu*
2. *održavanja komunalne infrastrukture u 2019. godini*
3. *javnih potreba u kulturi za 2019. godine*
4. *javnih potreba sportskih udruga za 2019. godinu*
5. *utroška sredstava šumskog doprinosa za 2019. god.*
6. *utroška sredstava naknade za zadržavanje nezakonito izgrađene zgrade u prostoru za 2018.*
7. *korištenja sredstava ostvarenih od prodaje, zakupa i dugogodišnjeg zakupa poljoprivrednog zemljišta u vlasništvu RH za 2019. god.*
8. *socijalne skrbi za 2019. godinu*

Predsjednik Općinskog vijeća daje riječ Kati Cvitković, pročelnici JUO.

*Kata Cvitković* - pod ovom točkom dnevnog reda predloženi su programi koje trebamo donijeti na temelju propisanih Zakona ,

1. Program građenja komunalne infrastrukture za 2019. godinu planiran je u iznosu od 1.853.750,00 kuna. Sredstva su predviđena za nabavu komunalne opreme, za rekonstrukciju cesta i izradu projektne dokumentacije za rekonstrukciju vodovodne mreže u naselju Berak, Čakovci i Mikluševci.
2. Program održavanja komunalne infrastrukture u 2019. godini planiran je u iznosu od 889.500,00 kn. Sredstva su predviđena za održavanje javnih površina i groblja, nerazvrstanih cesta, javne rasvjete i reciklažnog dvorišta.
3. u Programu javnih potreba u kulturi za 2019. godine, predviđena su sredstva za kulturno umjetnički amaterizam, kulturne manifestacije i sufinanciranje projekta „Bibliobus“. Ukupna vrijednost Programa iznosi 50.000,00 kn. Sredstva će dodjeljivati putem natječaja (osim bibliobusa).
4. U Programu javnih potreba sportskih udruga u 2019. godini, predviđena su sredstva za redovan rad nogometnih klubova i ostalih sportskih udruga, kao i sredstva za održavanje sportskih priredbi. Ukupna vrijednost Programa je 72.000,00 kn. Sredstva će dodjeljivati putem natječaja.
5. Programom utroška sredstava šumskog doprinosa za 2019. godinu, planiraju se sredstva od šumskog doprinosa u iznosu od 70.000,00 kuna, a ista će se utrošiti kroz Program građenja komunalne infrastrukture za 2019. godinu .
6. Programom utroška sredstava naknade za zadržavanje nezakonito izgrađene zgrade u prostoru za 2019. planiraju se sredstava na temelju uplaćenog iznosa sredstava naknade za zadržavanje nezakonito izgrađene zgrade u prostoru za 2019. u iznosu od 5.000,00 kuna. Sredstva će se utrošiti kroz Program građenja komunalne infrastrukture za 2019. godinu.
7. Programom korištenja sredstava ostvarenih od prodaje, zakupa i dugogodišnjeg zakupa poljoprivrednog zemljišta u vlasništvu RH za 2019. određuje se korištenja tih sredstava na području Općine Tompojevci. Ukupna sredstva se planiraju u iznosu od 950.650,00 kn ( prihodi u 2019. u iznosu od 749.500,00 kuna i 201.150,00 kn dio neutrošenih prihoda iz prošlih godina), a raspoređuju se po namjenama (razvrstanih u 5 točaka). Za realizaciju programa zadužen je Općinski načelnik.
8. Ovim Programom socijalne skrbi, na temelju Zakona o socijalnoj skrbi, planirana su sredstva za sljedeće aktivnosti: Pomoć za podmirenje troškova stanovanja, ostale pomoći obiteljima i kućanstvima i za pomoć za podmirenje troškova ogrijeva (sredstva daje županija, a dijeli općina). Planirana vrijednost programa je 154.000,00 kn.

Općinski načelnik - došlo je do preraspodjele sredstava unutar stavki ostalih pomoći obiteljima i kućanstvima, tako da se smanjuje stavka porodiljne naknade sa 36.000,00 kn na 30.000,00 kn, nabavka udžbenika za djecu OŠ se smanjuje sa 20.000,00 kn na 10.000,00 kn ( zbog nabavke udžbenika od strane Vlade RH), a povećava se stavka jednokratne pomoći sa 5.000,00 kn na 21.000,00 kn (pomoći će se učenicima slabijeg imovnog stanja za plaćanje ekskurzije).

Predsjednik otvara raspravu.

*Ivan Štefanac* - što se planira pod komunalnom opremom.

*Kata Cvitković* - nabava kompostera i kanti za karton i plastiku ( sufinanciranje).

*Damir Tkalec* - u Berku nema cesta do nekih kuća, a u Tompojevcima se planira cesta do kupališta.

*Tatjana Penavić* - mišljenja je da je prioritet cesta do kuća u Berku, a ne do nogometnog igrališta. I drugo pitanje zašto je smanjen iznos za uređenje poljskih putova za 40.000,00 kn.

*Općinski načelnik* - pojašnjava zašto su se navele neke ceste, a neke nisu. Iznos za uređenje poljskih putova je smanjen jer nema troška drobljenja kamena. U raspravu se uključuje i Tomislav Panenić i kaže da će projekti biti nominirani na natječaj, pa će se vidjeti koliko će biti sredstava odobreno i koliko će općina morati sufinancirati, pa će se tek onda odrediti prioriteti.

Nakon zaključene rasprave Općinsko vijeće je sa 9 glasova „ZA“ i 2 glasa „PROTIV“ (Ivan Štefanac i Tatjana Penavić) donijelo:

***Program:***

1. **građenja komunalne infrastrukture za 2019. godinu**
2. **održavanja komunalne infrastrukture u 2019. godini**
3. **javnih potreba u kulturi za 2019. godine**
4. **javnih potreba sportskih udruga za 2019. godinu**
5. **utroška sredstava šumskog doprinosa za 2019. god.**
6. **utroška sredstava naknade za zadržavanje nezakonito izgrađene zgrade u prostoru za 2019.**
7. **korištenja sredstava ostvarenih od prodaje, zakupa i dugogodišnjeg zakupa poljoprivrednog zemljišta u vlasništvu RH za 2019. god.**
8. **socijalne skrbi za 2019. godinu**

**Točka 5.**

*Prijedlog Odluke o godišnjem raspoređivanju sredstava za rad političkih stranaka i nezavisnih*

*vijećnik/ca u Općinskom vijeću Općine Tompojevci za 2019. godinu*

Predsjednik Općinskog vijeća daje riječ Kati Cvitković, pročelnici JUO.

*Kata Cvitković* **-** Sredstva za rad političkih stranaka i nezavisnih vijećnika/ca u Općinskom vijeću za 2019. godinu planirana su u iznosu od 12.400. kuna i to za svakog izabranog vijećnika/ce u iznosu od 250,00 kn, odnosno za svakog izabranog vijećnika/ce podzastupljenog spola u iznosu od 275,00 kn tromjesečno. U tablici u članku 6. raspoređena su sredstva po strankama.

Predsjednik daje prijedloge na glasovanje.

Općinsko vijeće je ,bez rasprave, **jednoglasno** sa 11 glasova „ZA“ usvojilo:

**Odluka o raspoređivanju sredstava za rad političkih stranaka i nezavisnih vijećnika/ca u Općinskom vijeću Općine Tompojevci za 2019.g.**

**Točka 6.**

*Prijedlog Proračuna za 2019. i projekcije proračuna Općine Tompojevci za 2020. i 2021. godinu*

Predsjednik Općinskog vijeća daje riječ Mariji Filipović.

*Marija Filipović* – Planirani prihodi za 2019. godinu iznose 8.971.310,00 kn, a rashodi su planirani u iznosu od 10.572.750,00 kn, razlika je pokrivena iz viška prihoda iz prethodnih godina u iznosu od 1.601.440,00 kn. Prihodi su planirani od poreznih prihoda u iznosu od 3.078.000,00 kn, pomoći iz inozemstva i od subjekata unutar opće države u iznosu od 4.627.730,00 kn, prihoda od imovine u iznosu od 801.200,00 kn, prihod od administrativnih pristojbi u iznosu od 310.580,00 kn, prihodi od prodaje nefinancijske imovine u iznosu od 148.800,00 kn, ostali prihodi u iznosu od 5.000,00 kn. Rashodi se odnose na rashode razdjela - Općinsko vijeće u iznosu od 212.400,00 kn, razdjela - Općinski nače4lnik u iznosu od 5.720.775,00 kn ( rashodi za javnu upravu i administraciju, rashodi za programe i projekte), razdjela - JUO u iznosu od 4.639.575,00 kn. Potom je pojasnila vrstu i iznose troškova po svakom razdjelu. Projekcija za 2020. godinu planirana u iznosu od 4.901.545,00 kn (prihodi i rashodi uravnoteženi). Projekcija za 2021. planirana u iznosu od 4.943.260,00 kn ( prihodi i rashodi uravnoteženi). Uz proračun i projekcije donosi se i Plan razvojnih programa Općine koji sadrži programe, aktivnosti s pokazateljima rezultata, ciljane vrijednosti za proračun i projekcije s iznosima.

Općinski načelnik - danas smo dobili dopis od Miroslava Pavkovića predstavnika srpske nacionalne manjine koji traži da se u proračunu za 2019. godinu osiguraju sredstva za zvono u Crkvi Vavedenje Gospodnje u Čakovcima ( oko 22.000,00 kn). U proračunu su planirana sredstva za vjerske zajednice i shodno mogućnostima, kao i ove godine, jedan dio sredstava dodijelit će se i srpskoj pravoslavnoj crkvi u Čakovcima.

Predsjednik otvara raspravu.

*Tomislav Panenić* - jel se šta radi na dokumentarnom filu o Berk ( kakav je scenarij, jel će taj film biti nama dostupan). Što se tiče postavljanja zvona , to je u nadležnosti crkve, a ne srpske nacionalne manjine i tako se treba i odgovoriti (mora se znati tko šta radi).

Općinski načelnik - prije mjesec dana održan je sastanak u općini i rečeno je da neće biti dodatnog finaciranja. Imamo nacrt ugovora, ali on još nije potpisan i sredstva nisu isplaćena.

*Tatjana Penavić* - ukratko je ispričala i dala informacije s kojima ona raspolaže (snimljeno nekoliko ljudi u Berku i Zagrebu, tražili su imena i prezimena ubijenih i nestali s cijelog područja općine, film bi trebao biti gotov do 02.09.2019.).

*Amalija Lovrić* - mi financiramo sa 40.000,00 kn , a nemamo pojma o ničem, osim jedne vijećnice.

Rasprava se nastavlja u koju su bili uključeni Općinski načelnik, Tatjana Penavić, Tomislav Panenić, Zdravko Galović, Amalija Lovrić i Dubravko Martić. Na kraju rasprave je rečeno da bi bilo najbolje pozvati Antuna Ivankovića na vijeće i neka podnese izvješće.

*Tatjana Penavić* - 102.000,00 kn za TINTL predviđeno u proračunu - za čega je to.

Općinski načelnik - odlukom 4 općine i 2 grada osnovana je ustanova TINTL i 100.000,00 kn je predviđeno za rad te ustanove ( ukratko ih upoznao s načinom rada ustanove), a 2.000,00 kn za sadašnji ustroj TINTL-a kao udruge.

Tomislav Panenić - najava je da grad Ilok neće usvojiti proračun, a kako i on treba sudjelovati u sufinanciranju ustanove sa 100.000,00 kuna, treba se voditi računa o upošljavanju broja djelatnika da ne bi došlo do povećanja iznosa sufinanciranja u slučaju da grad Ilok ne usvoji proračun.

U raspravu se uključuje i Damir Tkalec i pita koliko ima uposlenih u TINTL-u i da se vodi računa, kad već svi isti iznos dajemo, koliko ima iz koje općine uposlenih.

Na kraju rasprave je Općinski načelnik rekao da moramo bit svjesni i činjenice da li i koliko stručnih ljudima imamo na raspolaganju u našoj općini koji bi se mogli uposliti.

*Tatjana Penavić* - 236.000,00 kn na šta se to odnosi

Općinski načelnik - to je za izgradnju spomen obilježja u Bokšiću i Tompojevcima ( pojasnio što ćemo financirati mi, a što će se prijaviti na natječaj).

*Ivan Štefanac* - društveni dom u Mikluševcima - da li je to nova izgradnja.

Općinski načelnik - ide izgradnja nove zgrade, odnosno dogradnja na ovaj postojeći ( prijavili smo na natečaj, financiranje 100 %).

Nakon zaključene rasprave Općinsko vijeće je sa 9 glasova „ZA“ i 2 glasa „PROTIV“ ( Ivan Štefanac i Tatjana Penavić) donijelo:

**Proračuna Općine Tompojevci za 2019. godinu i projekcije za 2020. i 2021. g.**

**Točka 7.**

*Prijedlog Odluke o izvršenju Proračuna Općine Tompojevci za 2019. god*

Predsjednik Općinskog vijeća daje riječ Kati Cvitković.

*Kata Cvitković* - Člankom 14. Zakona o proračunu propisana je obveza donošenja Odluke o izvršenju proračuna JLS, kojom se omogućava provedba usvojenog proračuna. Sukladno Zakonu ovom Odlukom uređuje se struktura prihoda i primitaka te rashoda i izdataka Proračuna općine Tompojevci za 2019., njegovo izvršavanje, upravljanje financijskom i nefinancijskom imovinom, ovlasti općinskog načelnika, te druga pitanja u izvršavanju Proračuna.

Općinsko vijeće je, bez rasprave, **jednoglasno** sa 11 glasova „ZA“ usvojilo:

**Odluku o izvršenju Proračuna Općine Tompojevci za 2019. g.**

**Točka 8.**

*Prijedlog Odluke o koeficijentima za obračun plaće službenika i namještenika u Jedinstvenom*

 *upravnom odjelu Općine Tompojevci*

Predsjednik Općinskog vijeća daje riječ Kati Cvitković.

*Kata Cvitković* - ovom odlukom određuju se koeficijenti za obračun plaće službenika i namještenika u Jedinstvenom upravnom odjelu Općine Tompojevci. Sada važeća odluka sadrži samo koeficijente za prva tri djelatnika koja su sada uposlena, a za komunalnog redara i spremača koji se nalaze u sistematizaciji radnih mjesta ne. Budući da se planira uposliti komunalni redar u 2019. godini predlaže se da se odrede koeficijent i za sva radna mjesta navedena u sistematizaciji radnih mjesta. U prijedlogu odluke koeficijenti za prav tri djelatnika su isti kao i u odluci koja je sada na snazi.

*Općinski načelnik* - iznio je svoje mišljenje u vezi upošljavanja komunalnog i poljoprivrednog redara. Smatra da bi trebali uposliti sada komunalnog redara, a što se tiče poljoprivrednog redara organizirati poslove zajednički s drugim općinama. Što se tiče spremačice ona će i dalje obavljati poslove po sadašnjem sistemu. Potom je obrazložio prijedlog visine koeficijenata za ta dva nova radna mjesta.

Otvorena rasprava.

Damir Tkalec - da li bi bio uposlen na puno ili pola radnog vremena.

Općinski načelnik - odgovara na puno radno vrijeme.

Tomislav Panenić - imamo obvezu po Zakonu o poljoprivrednom zemljištu uposliti i poljoprivrednog redara koji mora imati završenu srednju poljoprivrednu školu ( u skladu sa Zakonom ). Ukoliko bi komunalni redar obavljao poslove i poljoprivrednog redara onda bi ta osoba morala imati srednju poljoprivrednu školu. A ako bi išli na upošljavanje samo komunalnog redara onda bi mogli uposliti i osobu s drugom završenom srednjom školom.

Amalija Lovrić - više nam je potreban poljoprivredni nego komunalni redar.

U raspravu se uključio Damir Tkalec i Kata Cvitković.

Na kraju je dogovoreno da se sa upošljavanjem komunalnog ili poljoprivrednog redara sačeka do sljedeće sjednice Općinskog vijeća, te da se prikupe podaci o broju osoba koje imaju završenu srednju poljoprivrednu školu, pa će se onda odlučiti.

Općinsko vijeće je **jednoglasno** sa 11 glasova „ZA“ usvojilo:

**Odluku o koeficijentima za obračun plaće službenika i namještenika u Jedinstvenom upravnom odjelu Općine Tompojevci**

***Točka 9.***

*Analiza stanja sustava civilne zaštite na području Općine Tompojevci u 2017.*

Predsjednik Općinskog vijeća daje riječ Kristini Kovačić, načelnici Stožera.

*Kristina Kovačić* - analiza stanja sustava civilne zaštite, kao i prijašnjih godina, nema značajnih promjena. Stožer je u 2018. Godini imao dva radna sastanka i to u siječnju i svibnju. U ožujku smo završili izradu i usvojili Procjene rizika. U ožujku mjesecu nam je bila u redovnom godišnjem nadzoru inspektorica Mrkela koja nije našla nedostatke,odnosno sve što je tražila mi smo imali riješeno i napravljeno. U rujnu smo potpisali Sporazum o poslovnoj suradnji o ustupanju ovlasti za rad s programskom aplikacijom „DR SHARE“ na razini županije. U aplikaciju se unose podaci o broju i vrsti operativnih snaga sustava CZ kako bi se na odgovarajući način i pravovremeno moglo odgovoriti na potencijalne ugroze, krizne situacije, te angažirati operativne snage. U studenom smo odlukom Općinskog načelnika usvojili Plan djelovanja CZ Općine Tompojevci, te izradili Plan održavanja nerazvrstanih cesta u zimskim uvjetima za 2018/2019. Kao zaključak ove analize stanja za 2018. Nije bilo većih ugroza, katastrofa i nesreća te potrebe za angažiranjem snaga CZ.

Općinsko vijeće je, bez rasprave, **jednoglasno** sa 11 glasova „ZA“ usvojilo:

**Analizu stanja sustava civilne zaštite na području Općine Tompojevci u 2018.**

**Točka 10.**

*Plan razvoja sustava civilne zaštite na području Općine Tompojevci za 2019. godinu*

Predsjednik Općinskog vijeća daje riječ Kristini Kovačić, načelnici Stožera.

*Kristina Kovačić* - što se tiče Plana Plan razvoja sustava civilne zaštite na području Općine Tompojevci u 2019. Godini će mo planske dokumente, operativne snage CZ, stožer CZ, operativne snage vatrogastva, operativne snage Hrvatskog CK, Hrvatske gorske službe spašavanja, tima CZ, Povjerenika CZ, koordinatora na lokaciji, pravne osobe od interesa za CZ te udruge kontinuirano ažurirati, prikupljati i obrađivati informacije, odnosno podatke. Na zadnjoj strani imate tablicu financiranja sustava CZ za 2019., 2020. i 2021. godinu.

Otvorena rasprava.

Damir Tkalec - ako napada puno snijega da li se tada aktivira CZ.

Općinski načelnik - da, to je i nadležnost CZ, obavještava se centar 112 i kreće se sa uključivanjem svih operativnih snaga CZ. Na kraju je pohvalio Kristinu za uspješan rad na ovim poslovima ( za razliku od drugih općina mi više ne moramo provoditi ne vježbe).

Općinsko vijeće je **jednoglasno** sa 11 glasova „ZA“ usvojilo

**Plan razvoja sustava civilne zaštite na području Općine Tompojevci za 2019. godinu**

**Točka 11.**

*Pitanja i prijedlozi*

*Općinski načelnik -* obavijestio vijećnike o prometnoj nesreći koja se dogodila 8.12.2018. godine na relaciji Sotin - i Vukovara ( nalet divlje svinje) u kojoj je oštećen službeni automobil (Reno Megan).

Bernadica Sitaš - tko određuje lokaciju i mjesto za spomen obilježje.

Općinski načelnik - dao odgovor kad određuje Ministarstvo Hrvatskih branitelja, a kada Općina u dogovoru s udrugama.

Damir Tkalec - predlaže da se iduće godine sastanu vijećnici i daju svoje prijedloge koji će se onda uvrstiti u proračun i smatra da proračun mora biti više socijalan.

Kata Cvitković - pojasnila zakonsku odredbu tko i u kojim rokovima predlaže proračun.

ZAPISNIČAR PREDSJEDNIK OPĆINSKOG VIJEĆA

Kata Cvitković Dubravko Martić